[{"text_idx": "#000001", "text": "AM: Kiel vi farig\u0302is artisto?"}, {"text_idx": "#000002", "text": "YK: Mia patrino estis jam artistino: pentristino kaj belkantistino. Mia patro ne multe esprimis sian artistan flankon, sed li estis la unua esperantisto en la familio. Ankau\u0306 mia frato estis artisto kaj li ig\u0302is esperantisto antau\u0306 mi. Li estis pli juna, sed bedau\u0306rinde li jam mortis en 2009."}, {"text_idx": "#000003", "text": "AM: Kiel vi decidis realigi biografion de Zamenhof per bildstrioj?"}, {"text_idx": "#000004", "text": "YK: Mi vidis, ke la bildstria kulturo inter esperantistoj ne estas tre granda, c\u0302ar g\u0302enerale estas antau\u0306jug\u0302oj rilate al bildstrioj. Oni konsideras ilin nur literaturo por infanoj. Sed fakte bildstrioj estas pli granda arto, kiu entenas mirindaj\u0302ojn. C\u0302iuj bildstrioj, kiuj jam ekzistas en Esperanto, estas interesaj. Tamen oni vidas, ke ili estis faritaj per malgrandaj rimedoj. Sed per interreto oni povas fari novajn verkojn, c\u0302ar g\u0302i estas tre potenca ilo. Interreta kunlaboro estas grava flanko de la afero. Antau\u0306e oni faris bildstriojn surpapere kaj nur poste oni montris ilin al publiko, sed nun oni povas fari tion tute inverse. Tio donas grandan liberecon al la kreantoj."}, {"text_idx": "#000006", "text": "YK: Gravas, c\u0302ar ne estas landlimo inter artisto kaj la cetera mondo. La artisto estas ordinara homo, kiu laboras same kiel la aliaj, sed li estas eble iom pli libera. Mi ricevis multajn kurag\u0302igajn komentojn, sen kiuj mi ne dau\u0306rigus mian laboron. Mi havas tri kunlaborantojn, kiuj serioze remac\u0302as la tekston. Estas laboro de la malsupro al la supro. Mi simple kunordigas. Ec\u0302 pri la pentrado, se amatoraj pentristoj volas krei bildojn, poste mi simple reprenos ilin por atingi stilan unuecon. Sed la plej granda kunlaboro estas pri la historia aspekto. C\u0302ar mi estas amatora arkeologo, mi estas tre zorgema pri la vero de la rakonto kaj celas rigorecon. Kompreneble, per la bildoj oni povas precipe allogi la okulojn. Sed per notoj, kiuj estos c\u0302e la fino de la verko, oni povas doni precizajn historiajn elementojn kaj eble ni malkovros kelkajn, kiuj ne estas konataj. Pri tiu aspekto de historio mi varme invitas esperantistojn kunlabori, c\u0302ar estas terura laboro trovi la informojn."}, {"text_idx": "#000008", "text": "YK: Kompreneble. Esperanto estas monda lingvo kaj en miaj bildstrioj mi volas alveni g\u0302is la nuntempo de Esperantujo. Do, estos tre grave havi multe da perspektivoj el la tuta mondo. Mi mem ricevis grandan influon de EL POPOLA C\u0302INIO, kiu estis la plej bonkvalita revuo en Esperantujo dum dekoj da jaroj. Mia patro abonis g\u0302in, do mi havas la tutan kolekton ekde la jaro 1965. Multe interesis min g\u0302iaj artikoloj pri arto, pentrado, kaligrafio kaj arkeologio."}, {"text_idx": "#000009", "text": "AM: Kiom longe vi laboros ankorau\u0306 pri via bildstria vivo de Zamenhof?"}, {"text_idx": "#000010", "text": "YK: Estas grandega laboro fari albumon de 48 pag\u0302oj. G\u0302enerale albumoj enhavas 50 pag\u0302ojn. Sed ni vidos, c\u0302ar ni ne devas enfermig\u0302i en pag\u0302oj. Ni povas krei bildojn rekte sur la ekrano. Se ni volas disvolvigi c\u0302apitron, ni povas tion fari kaj nur poste elekti. G\u0302enerale, oni devas sekvi tre precizan planon, sed ni povas esti liberaj en nia kazo. Mi jam faris multajn bildojn, sed nun mi korektas ilin kaj repensas la tekston. G\u0302is nun estas nur skizo kaj la vera laboro nur komencig\u0302as!"}, {"text_idx": "#000012", "text": "YK: Mi pensas, ke ni devas unue krei la tutan verkon kaj poste ni trovos eldonejon sen problemo. En la pasinteco estis presista prezo por eldoni kaj disdoni. Per la novaj iloj, tio nun kostas multe malpli, c\u0302ar la prezo ne plu dependas de la printita kvanto. Sed oni ne devas tro rapide labori, c\u0302ar por perfektigi la verkon ni bezonas tempon."}, {"text_idx": "#000014", "text": "YK: Ne tute, c\u0302ar mi jam faris bildstriojn por infanoj, kiujn oni povas vidi senpage en mia reta butiko ( La rakonto pri kuniklo estis tradukita al pluraj lingvoj, inkluzive de la c\u0302ina. G\u0302i vere okazis en mia g\u0302ardeno."}, {"text_idx": "#000016", "text": "YK: SPACTEMPO estas verko, pri kiu mi laboris dum unu tuta jaro. Estas nau\u0306 kvadrataj metroj. Mi volis, ke la konstruaj\u0302o de la artaj\u0302o ne sekvu la kutimajn regulojn. G\u0302enerale, kiam oni pentras pejzag\u0302on, oni kreas horizontan linion, kiu simbolas la planon. Sed en tiu verko mia kompaso estis libereco. Do, mi pensis pri la sistemo de la verboj en Esperanto, kiu estas genia. Oni ne rigardas la aspekton, sed la tempon. En nia universo c\u0302io funcias tiel. Estas SPACTEMPO, c\u0302ar la spaco kaj la tempo estas ligitaj. Je nia skalo, ni vidas ilin kiel malsamajn dimensiojn, sed fakte en la universo ili estas kunligitaj. Tion oni jam demonstris science."}, {"text_idx": "#000017", "text": "AM: C\u0302u la sistemo de la verboj en Esperanto (is-as-os) iom kaptas tiun ideon?"}, {"text_idx": "#000018", "text": "YK: Jes, estas genie lau\u0306 mi. Mi volis meti en la bildon c\u0302ujn miajn ideojn, do vi devas rigardi ankau\u0306 tre malgrandajn detalojn en granda bildo. Ekde la komenco mi volis krei tiun verkon sen limoj. C\u0302iu panelo mezuras unu kvadratan metron, sed mi povas libere aldoni panelojn. Estas kiel en preg\u0302ejo oni vidas triptikojn. Estas nau\u0306 paneloj, do kiel tri triptikoj, al kiuj oni povas aldoni pli da bildoj. Sed mi ne trovis la pentristojn. Mi havas multajn amikojn pentristojn, sed ili sentas sin pli liberaj sole. Mi komprenas tion, sed mi pensas, ke estas eraro. Oni vidas la geniojn en la historio de pentrarto, imagante, ke ili estis solaj. Sed ili neniam estis solaj. Ili c\u0302iam komunikis kun aliaj. Kompreneble mi s\u0302ategus kunlabori kun c\u0302ina pentristo. Sufic\u0302as komuniki, c\u0302ar kiam oni estas pluraj kaj havas ideojn, kiujn oni povas arang\u0302i kune, estas tre interese."}]